పీఎస్‌బీలకు నూతన జవసత్వాలు
- రూ.25,000 కోట్ల మూలధనం సమకూర్చనున్న కేంద్రం
- మంచి ప్రారంభానికి నాంది : రాజన్‌
            ముంబయి: ప్రభుత్వ రంగ బ్యాంకులకు (పీఎస్‌బీ) నూతన జవసత్వాలను నింపేందుకు గాను ప్రస్తుత ఆర్థిక సంవత్సరంలో సూమారు రూ.25000కోట్ల మేర మూలధనం సమకూర్చాలని కేంద్రం యోచిస్తోందని రిజర్వు బ్యాంక్‌ ఆఫ్‌ ఇండియా (ఆర్‌బీఐ) గవర్నర్‌ రఘురామ్‌ రాజన్‌ పునరుద్ఘాటించారు. ఇది మంచి ప్రారంభంనాకి ప్రస్తుత అవసరాలను తీర్చేందుకు ఇది సరిపోతుందని ఆయన అన్నారు. బ్యాంకులకు తిరిగి మూలధన సమకూర్చేందుకు గాను ఈ ఏడాది బడ్జెట్‌లో రూ,7940 కోట్ల మేర ప్రతిపాదనలను ఉంచిన ఆర్థిక మంత్రి అరుణ్‌ జైట్లీ, మరో రూ,12,010 కోట్ల అదనపు మూలధనాన్ని బ్యాంకులకు అందించేందుకు గాను శుక్రవారం పార్లమెంట్‌ ఆమోదం పొందారు. రూ.5000 కోట్లను సప్లమెంటరీ డిమాండ్‌ మేరకు అందించనున్నారు. దీంతో మొత్తం బ్యాంకుల మూలధనీకరణ రూ.25000 కోట్లకు చేరనుంది. అయితే ఆర్థిక మంత్రి జైట్లీ మాత్రం ఒక ప్రకటన చేస్తూ పీఎస్‌బీలకు ప్రస్తుతానికి చాలినంత మూలధనం ఉందని అయితే.. రానున్న నాలుగేళ్ల కాలంలో బ్యాంకులకు దాదాపు రూ.1,80,000 కోట్ల మేర మూలధనం అదనంగా అవసరం కావచ్చని జైట్లీ అభిప్రాయపడ్డారు. బడ్జెటరీ సాయం కింద రూ.70,000 కోట్లు, ప్రస్తుత, వచ్చే ఏడాది రూ.25,000 కోట్లను 2017-18, 2018-19లో రూ.10,000 కోట్ల మేర సమకూర్చనున్నట్లుగా ఆయన తెలిపారు. మరోవైపు బ్యాంకులు కూడా మిగతా రూ.1.1 లక్షల కోట్లను మార్కెట్‌ ద్వారా సమీకరించుకోవాల్సి ఉంటుందని ఆయన అన్నారు.దీనిపై ఆర్‌బీఐ డిప్యూటీ గవర్నర్‌ ఆర్‌. గాంధీ స్పందిస్తూ ఇది ప్రభుత్వం నుంచి ఆహ్వానించ తగ్గ చర్య అని పేర్కొన్నారు. మిగతా రూ.1.1 లక్షల కోట్ల సొమ్మును బ్యాంకులు రానున్న నాలుగేళ్లలో సమీకరించాల్సి ఉంటుందని.. అయితే ప్రభుత్వ రంగ బ్యాంకులలో వాటాల కొనుగోలుకు మార్కెట్లు చాలా ఆసక్తిగా ఉన్నాయని ఆయన అన్నారు.
మీ స్నేహితులకు రికమెండ్ చెయ్యండి